EkBass/fiwiki-20250220-pages-articles huggingface dataset:
Ketojärvi

Ketojärvi on ylänköjärvi Enontekiön kuntakeskuksen Hetan kaakkoispuolella Lapin maakunnan luoteisosassa. Sen pinta-ala on 5,4 neliökilometriä. Etäisyys Rovaniemeltä on 207 kilometriä pohjoisluoteeseen.Ketojärvi. Järviwiki. Viitattu 29.1.2022. == Maantiede == Ketojärven pituus etelästä pohjoiseen on noin 4,2 kilometriä. Järvi muodostuu laajasta selkävedestä sekä kahdesta koilliseen työntyvästä lahdesta, joita erottaa Keinoniemi. Runsas neljännes Ketojärvestä on vähintään kuusi metriä syvä. Järven länsiosa on itäosaa syvempi ja länsirannalla kohoaa Pikku Ketovaara ja Iso Ketovaara, jonka laki on lähes sata metriä järven pintaa korkeammalla. Järven ainoa saari on itärannan läheisyydessä sijaitseva Ketojärvensaari. Sen pinta-ala on noin kahdeksan hehtaaria. Ketojärveen virtaa Vielmajoki kaakosta ja useita pienempiä laskuojia eri ilmansuunnista. Järven luusua on luoteiskolkan Jokipää, josta alkaa lyhyt ja mutkitteleva Ketojoki, joka virtaa Ounasjokeen. Ounasjoki virtaa Ketojärven länsipuolitse kohti etelää. Ketojärven vesitilavuus on 22 011 000 kuutiometriä eli noin 22 kuutiohehtometriä. Ketojärvi (65.626.1.001) kuuluu Ketojoen valuma-alueeseen (65.626), joka on kolmannen jakovaiheen vesistö Kemijoen vesistössä (65). Toinen jakovaihe on Ounasjoen Raattaman alue (65.62) ja ensimmäinen jakovaihe Ylä-Ounasjoen valuma-alue (65.6). Ketojärvi on laajin Ketojoen valuma-alueen 25:stä vähintään hehtaarin laajuisesta vakavedestä. Toiseksi laajin on Ylimmäinen Nikinjärvi. Suurella osalla alueen järvistä ei ole virallista nimeä.Ketojoen valuma-alue (65.626). Järviwiki. Viitattu 29.1.2022. Ketojärvi on kuudenneksi laajin Enontekiön yli 3 000 järvestä.Enontekiö. Järviwiki. Viitattu 29.1.2022. == Lähteet == Luokka:Enontekiön järvet Luokka:Ylä-Ounasjoen valuma-alue
Piossasco

Piossasco () on kunta Italiassa Piemonten alueella sijaitsevassa Torinon metropolikaupungissaPiossasco Sapere.it Piossasco Enciclopedia Treccani . Vuoden 2022 alussa kunnassa oli arviolta 18 020 asukasta. ==Lähteet== ==Aiheesta muualla== Luokka:Torinon metropolikaupungin kunnat
Suistamonjärvi

Suistamonjärvi () on Venäjällä Karjalan tasavallan Suojärven piirissä sijaitseva järvi, jonka laskujoki Ulmosenjoki laskee Jänisjärveen. == Maantietoa == Suistamonjärvi on 4,6 kilometriä pitkä, 3,1 kilometriä leveä ja sen pinta-ala on noin 8,7 neliökilometriä eli 870 hehtaaria. Järvi sijaitsee Jänisjärven lähellä ja järviä erottaa lähes kaksi kilometriä leveä matala kannas. Suomalaisaikana järven ympäristössä eli maatalousvaltaista väestöä Ulmalahden, Suistamon ja Ahvenlammen pienissä kylissä. Järvi on selkeäpiirteisen pyöreä ja etelärannasta Pyhäniemi työntyy järvelle erottaen siitä suuremman itäisen ja pienemmän läntisen osan. Monet merkit vanhoissa kartoissa, kuten harjut ja supat, sekä satelliittivalokuvat rannoista, viittaavat siihen, että järven rannat ovat hiekkapohjaiset. Järvi on niemen kohdalta 750 metriä leveä. Järven ympäristön asutus on kutistunut alle sataan asukkaaseen. Alueen maantiet kiertävät järven sen pohjoispuolelta ja rautatie oikaisee järven eteläpuolelta. Vuonna 1924 valmistunut Matkaselkä–Suojärvi- rautatie viistää aivan järven rantoja ja siirtyy sitten sieltä pois Ahvelammen luokse. Суйстамонъярви 1.jpg|Länsinantaa maaliskuussa 2020 Суоярвский р-н, мост через Улмосенйоки, вид на Суйстамонъярви.jpg|Ulmosenjoen silta ja takaalalla näkyy Pyhäniemi == Vesistösuhteita == Suistamonjärvi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Ulmosenjoen valuma-alue sijaitsee Jänisjärven lähialueella. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen. Suistamonjärvi sijaitsee Sarkajoen alapuolella ja Ulmosenjoen yläpuolella ja on siten näiden jokien läpivirtausjärvi. Järven valuma-alueen pinta-ala on 245 neliökilometriä , josta suurin osa muodostuu Sarkajoen valuma-alueesta, jonka pinta-ala on 204 neliökilometriä . Suistamonjärven lähialueella on muutama puro tai oja, jotka laskevat järveen. Vanhoihin suomalaiskarttoihin on merkitty pohjoisrantaan laskevina Katajaoja sekä Papinoja, joka alkaa Tuomilammista ja virtaa Suistamon kylän läpi järveen. Vielä järven koillisrantaan laskee Pukkilansuolta alkava kuivatusoja. Itärannan tuntumassa sijaitsee kaksi suolampea, joista ei ole ojia järveen. Myös kaakkoisrannan tuntumassa on pieni laskuojaton lampi, jonka nimi on Sirkkalampi edellisten tapaan. Sen sijaan Liessuon läpi virtaa luonnollinen Liesoja (Лиесоя), jonka latva-alueilla sijaitsee viisi suolampea. Aivan järven lounaisrannassa sijaitsee kaksi lampea, Ryöttilampi ja Valkealampi (Валькеалампи), jotka on yhdistetty toisiinsa väliojalla, ja josta Valkealampi laskee Suistamonjärveen. Lammet erottaa Suistamonjärvestä lyhyt harjujakso, joiden nimet ovat Linnamäki ja Pyhäniemi. Lammista hieman kauempana sijaitsee Ahvenlampi (Ахвенлампи), jonka laskuoja laskee Suistamonjärven läntiseen osaan. ==Lähteet== === Huomioita === === Viitteet === == Aiheesta muualla == Luokka:Ulmosenjoen valuma-alue Luokka:Suojärven piiri Luokka:Luovutettujen alueiden järvet
Pasmajärvi (Enontekiö)

Pasmajärvi (Basmajávri) on soiden ympäröimä matala ylänköjärvi Enontekiön kuntakeskuksen Hetan itäpuolella Lapin maakunnan luoteisosassa. Sen pinta-ala on 5,6 neliökilometriä. Etäisyys Rovaniemeltä on 215 kilometriä pohjoisluoteeseen.Pasmajärvi. Järviwiki. Viitattu 29.1.2022. == Maantiede == Pasmajärven pituus etelästä pohjoiseen on noin 4,4 kilometriä. Järvi muodostuu laajasta selkävedestä sekä pohjoisosan Laattulahdesta ja Kovatuslahdesta, joita erottaa Lammasniemi. Kartan mukaan Pasmajärven syvin kohta on kaksi metriä. Järven pohjoisosassa sijaitsee useita saaria (Petsalmensaari, Kovatuslahdensaari), kaakkoisrannan läheisyydessä sijaitsee Ylijoensaari. Pasmajärveen virtaa Ylijoki idästä ja useita pienempiä laskuojia eri ilmansuunnista. Pasmajärven luoteisrannalta alkaa Pasmajoki, joka virtaa noin kaksi kilometriä länteen sijaitsevan Peltovuoman kylän halki Angelijärveen (298,1 metriä mpy). Virta vie edelleen länteen Käkkälöjokeen, joka laskee Ounasjokeen. Pasmajärvi (65.678.1.001) kuuluu Pasmajärven alueeseen (65.678), joka on kolmannen jakovaiheen vesistö Kemijoen vesistössä (65). Toinen jakovaihe on Käkkälöjoen valuma-alue (65.67) ja ensimmäinen jakovaihe Ylä- Ounasjoen valuma-alue (65.6). Pasmajärvi on laajin Pasmajärven alueen 71:stä vähintään hehtaarin laajuisesta vakavedestä. Toiseksi laajin on Sattajärvi. Suurella osalla alueen järvistä ei ole virallista nimeä.Pasmajärven alue (65.678). Järviwiki. Viitattu 29.1.2022. Pasmajärvi on viidenneksi laajin Enontekiön yli 3 000 järvestä. Sitä seuraa Ketojärvi.Enontekiö. Järviwiki. Viitattu 29.1.2022. == Lähteet == Luokka:Enontekiön järvet Luokka:Ylä- Ounasjoen valuma-alue
Norsunkorva

Norsunkorva (Coccoloba uvifera) on tatarkasvien heimoon ja norsunkorvien sukuun kuuluva kukkiva kasvilaji, joka kasvaa trooppisen Amerikan ja Karibian rannikoilla. == Hedelmä == Norsunkorva tuottaa loppukesästä vihreitä hedelmiä, joiden halkaisija on noin 2 cm. Hedelmät kasvavat suurina ryppäinä. Hedelmät kypsyvät vähitellen purppuranvärisiksi. Jokaisessa yksittäisessä hedelmässä on siemen, joka muodostaa suurimman osan hedelmän tilavuudesta. == Viljely ja leviäminen == Norsunkorva pystyy selviytymään noin 2 °C:n lämpötilassa, mutta se ei kestä pakkasta. Keräämisen jälkeen norsunkorvan siemenet on kylvettävä välittömästi, sillä toisin kuin useimmilla kasveilla, ne eivät kestä varastointia. Norsunkorva kestää hyvin tuulta ja kohtalaisesti varjoa. Hyvän suolankestävyyden vuoksi sitä istutetaan usein vakauttamaan rantojen reunoja. Norsunkorvaa käytetään myös koristepensaana. Norsunkorva on kaksikotinen laji eli hede- ja emikukinnot ovat eri kasviyksilöissä ja ristipölytys on välttämätöntä hedelmän kehittymiselle. Hunajamehiläiset ja muut hyönteiset auttavat pölyttämään näitä kasveja. Hede- ja emikasvit voidaan erottaa kukkien ulkonäöstä, sillä hedekasveilla on yleensä kuolleita kukkavarsia. == Käyttö == Norsunkorva on suosittu koristekasvi Etelä-Floridan pihoilla. Se stabiloi hiekkadyynejä ja tarjoaa suojaisan elinympäristön pienille eläimille. Hedelmästä saatavaa mehua on käytetty nahan värjäämiseen ja parkitsemiseen. Norsunkorvan puuta voidaan käyttää huonekaluissa, polttopuuna ja puuhiilen valmistuksessa. Norsunkorvan hedelmiä voidaan syödä raakana, keittää hyytelöiksi ja hilloiksi tai fermentoida viiniksi. == Lähteet == Luokka:Tatarkasvit
Vuontisjärvi (järvi, Käsivarren erämaa)

Vuontisjärvi (Davit Vutnesjávri) on ylänköjärvi Käsivarren erämaa-alueella Enontekiön kunnassa Lapin maakunnan luoteisosassa. Sen pinta-ala on 1,4 neliökilometriä. Etäisyys Rovaniemeltä on 300 kilometriä pohjoisluoteeseen.Vuontisjärvi. Järviwiki. Viitattu 29.1.2022. == Maantiede == Vuontisjärven pituus kaakosta luoteeseen on noin 4,9 kilometriä. Järven leveimmät kohdat ovat joitakin satoja metrejä, järven keskivaiheilla on noin kymmenmetrinen kapeikko. Vuontisjärven rantaviivan pituus on 19 489 metriä. Niemet ovat hyvin kapeita ja järveen kuuluu erinäisiä pääaltaasta lähes erilleen kuroutuineita vesialueita. Vuontisjärven luodoilla ei ole karttanimiä, ei myöskään niemillä eikä lahdilla. Vuontisjärveen laskee noin kilometrin mittainen vesiuoma etelästä Ylimmäiseltä Vuontisjärveltä (509,0 metriä mpy). Vuontisjärvi kääntyy alavirtaan luoteessa, josta alkaa pohjoiseen Torisenoon virtaava Vuontisjoki. Vuontisjärvi (67.753.1.001) kuuluu Vuontisjärven valuma-alueeseen (67.753), joka on kolmannen jakovaiheen vesistö Tornionjoen vesistössä (67). Toinen jakovaihe on Torisenon valuma-alue (67.75) ja ensimmäinen jakovaihe Lätäsenon valuma-alue (67.7). Vuontisjärvi on toiseksi laajin Vuontisjärven valuma-alueen 23:sta vähintään hehtaarin laajuisesta vakavedestä. Laajin on Ylimmäinen Vuontisjärvi. Alueen 21 muuta vakavettä ovat pinta-alaltaan alle viisihehtaarisia ja monet niistä vailla karttanimeä.Vuontisjärven valuma-alue (67.753). Järviwiki. Viitattu 29.1.2022. == Lähteet == Luokka:Enontekiön järvet Luokka:Lätäsenon valuma-alue
Suzanne (elokuva)

Suzanne on kanadalainen draamaelokuva vuodelta 1980. Sen on ohjannut Robin Spry. Nimiroolin näyttelee Jennifer Dale. == Synopsis == Suzanne on nuori nainen 1950-luvun Quebecissä. Hän joutuu tekemään valinnan kahden miehen välillä: toinen on turvallinen ja luotettava Georges, toinen puolestaan kovaotteinen Nicky, joka vie Suzannen neitsyyden. Tilanne mutkistuu edelleen, kun Suzanne tulee raskaaksi ja Nicky joutuu vankilaan.Suzanne-elokuvan VHS- julkaisun takakannen teksti == Näyttelijät == == Lähteet == Luokka:Vuoden 1980 kanadalaiset elokuvat
Gassino Torinese

Gassino Torinese () on kunta Italiassa Piemonten alueella sijaitsevassa Torinon metropolikaupungissaGassino Torinese Sapere.it Gassino Torinese Enciclopedia Treccani . Vuoden 2022 alussa kunnassa oli arviolta 9 385 asukasta. ==Lähteet== ==Aiheesta muualla== Luokka:Torinon metropolikaupungin kunnat
Jennifer Dale

Jennifer Dale (s. 16. tammikuuta 1956 Toronto, Kanada) on kanadalainen näyttelijä. Shakespeare-näytelmistä ammattiuransa aloittanut Dale on näytellyt laaja-alaisesti teatterissa, elokuvissa ja televisiossa. == Ura == Jennifer Dale opiskeli teatteritaiteita Montrealissa 1974–1977. Opintojensa jälkeen hän näytteli lyhyen aikaa Stratfordin festivaaleilla, joiden aiheena on William Shakespearen tuotanto. Dalen näyttämötyössä on korostunut selkeä artikulaatio, tunneresonanssi ja psykologinen syvyys. Dalen ensimmäinen päärooli valkokankailla oli nimiosa draamassa Suzanne (1980). Hänen elokuva- ja televisioroolinsa ovat olleet monipuolisia, kuten ilolinnun ja countrylaulajan osat sarjassa E.N.G., lääkärin osa sarjassa Side Effects ja pääosat sarjoissa Once a Thief, Live Through This ja Rumours. Dale on vieraillut muun muassa komediasarjassa Men With Brooms. Dalen elokuvista mainittakoon Arviomies, Cadillac Girls, Love Come Down ja Gravy Train. Jennifer Dalen sisko on näyttelijä Cynthia Dale. == Lähteet == Luokka:Kanadalaiset näyttelijät Luokka:Vuonna 1956 syntyneet Luokka:Elävät henkilöt
Willard Ikola

Willard John ”Ike” Ikola (28. heinäkuuta 1932 Eveleth, Minnesota, Yhdysvallat – 20. tammikuuta 2025) oli amerikansuomalainen jääkiekkomaalivahti, joka edusti Yhdysvaltoja. Kaudella 1950–1951 hän pelasi kolme ottelua IHL:ssä Detroit Auto Clubissa. Hän saavutti hopeaa vuoden 1956 talviolympialaisista. Ikolan torjuntaprosentti turnauksessa oli 93,0. Hän pelasi Yhdysvaltain maajoukkueessa myös vuosina 1957 ja 1958. Ikola osasi suomea, ja vuoden 1958 kisoissa hän opasti Suomen nuorta maalivahtia Juhani Lahtista. Ikola liitettiin vuonna 1990 U.S. Hockey Hall of Famen jäseneksi. Syksyllä 1958 Ikola luopui urastaan Yhdysvaltain ilmavoimissa ja siirtyi jääkiekkovalmentajaksi. Hän teki pitkän uran jääkiekkovalmentajana ja työskenteli myös New York Islandersin pelaajatarkkailijana. Myös hänen veljensä Roy Ikola oli olympiamaalivahti. == Lähteet == Luokka:Yhdysvaltalaiset jääkiekkomaalivahdit Luokka:Yhdysvaltalaiset olympiamitalistit Luokka:Amerikansuomalaiset henkilöt Luokka:Vuonna 1932 syntyneet Luokka:Vuonna 2025 kuolleet
Olli Penttala

Olli Penttala (s. 10. huhtikuuta 1995) on suomalainen freestylehiihtäjä, joka kilpailee kumparelaskussa ja parikumpareissa. Hän edustaa Freestyleseura Moebiusta. Penttala saavutti nuorten MM-kilpailuissa pronssia kumparelaskussa Jyväskylässä 2011 sekä sijoittui parikumpareissa neljänneksi ja kumparelaskussa yhdeksänneksi Chiesa in Valmalencossa 2015. Sierra Nevadan MM- kilpailuissa 2017 hän oli parikumpareissa 32:s ja kumparelaskussa 35:s. Almatyn MM-kilpailuissa 2021 hän sijoittui kumparelaskussa kahdeksanneksi ja parikumpareissa 13:nneksi. Pekingin olympialaisissa 2022 hän sijoittui kumparelaskussa 19:nneksi. Bakurianin MM-kilpailuissa 2023 hän oli kumparelaskussa 18:s ja parikumpareissa 22:s. Penttala kilpaili maailmancupissa ensimmäisen kerran Rukalla 2014. Ensimmäiset maailmancupin pisteensä hän saavutti oltuaan 25:s kumparelaskussa Calgaryssa tammikuussa 2016. Kymmenen parhaan joukossa hän debytoi oltuaan seitsemäs Deer Valleyn parikumpareissa helmikuussa 2023. Ensimmäisen palkintosijansa hän saavutti oltuaan kolmas Val St. Comen kumparelaskussa tammikuussa 2025. Penttala on voittanut Euroopan cupin kilpailun Jyväskylässä parikumpareissa helmikuussa 2020 ja kumparelaskussa helmikuussa 2021. Hän on sijoittunut Euroopan cupin kilpailuissa lisäksi neljä kertaa toiseksi ja kaksi kertaa kolmanneksi. == Lähteet == Luokka:Suomalaiset freestylehiihtäjät Luokka:Vuonna 1995 syntyneet Luokka:Elävät henkilöt
Anthony Richard

Anthony Richard (s. 20. joulukuuta 1996 Trois-Rivières, Quebec) on kanadalainen jääkiekkoilija, joka edustaa NHL-seura Boston Bruinsin organisaatiota. Hän on Nashville Predatorsin neljännen kierroksen varaus vuodelta 2015. Pelipaikaltaan Richard on vasen laitahyökkääjä. == Ura == Richard pelasi junioriurallaan vuodet 2012–2016 QMJHL-joukkue Val-d'Or Foreursissa, jossa voitti liigan mestaruuden kaudella 2013–2014. Pelaamissaan 232 runkosarjaottelussa hän teki tehopisteet 111+127=238. Vuoden 2015 NHL:n varaustilaisuudessa Richard varattiin 100. pelaajana Nashville Predatorsiin. Predators teki Richardin kanssa kolmivuotisen tulokassopimuksen marraskuussa 2015. Tämän jälkeen hän pelasi Foreursissa kauden loppuun, jonka jälkeen teki ammattilaisdebyyttinsä edustaessaan Predatorsin AHL-farmiseura Milwaukee Admiralsia kolmessa pudotuspeliottelussa. Kausi 2016–2017 oli Richardin ensimmäinen kokonainen ammattilaisjoukkueessa. Hän pelasi Admiralsissa 55 runkosarja- sekä kolme pudotuspeliottelua. Lisäksi hänet lainattiin myös ECHL- joukkue Cincinnati Cyclonesiin viideksi otteluksi. Richard pelasi ensimmäisen NHL-ottelunsa 1. joulukuuta 2018 Predatorsin 5–2-voittoon päättyneessä ottelussa Chicago Blackhawksia vastaan. Hän pelasi ottelussa 7.22 minuuttia. Myös kaudella 2019–2020 Richard pelasi yhdessä NHL-ottelussa. Pääosin hän pelasi kuitenkin Admiralsissa, jossa teki 60 ottelussa tehopisteet 14+9=23. Heinäkuussa 2020 Predators ja Richard solmivat yhden vuoden mittaisen kaksisuuntaisen jatkosopimuksen. Seuraavan kauden Richard pelasi lainalla AHL- joukkue Chicago Wolvesissa. 28 ottelussa hän teki 11 maalia sekä seitsemän syöttöpistettä. Kauden päätteeksi hänen sopimustaan jatkettiin jälleen vuodella. Helmikuussa 2022 Richard kaupattiin Tampa Bay Lightningiin vaihdossa hyökkääjä Jimmy Huntingtoniin. Ennen tätä hän oli tehnyt alkukaudella AHL:ssä 31 pelaamassaan ottelussa tehopisteet 7+5=12. == Tilastot == 2012–2013 Val-d'Or Foreurs QMJHL 42 6 2 8 15 9 0 1 1 5 2013–2014 Val-d'Or Foreurs QMJHL 66 25 27 52 49 24 10 7 17 12 2014–2015 Val-d'Or Foreurs QMJHL 66 43 48 91 78 17 12 10 22 10 2015–2016 Val-d'Or Foreurs QMJHL 58 37 50 87 37 3 2 1 3 2 Milwaukee Admirals AHL – – – – – 3 0 0 0 0 2016–2017 Milwaukee Admirals AHL 55 4 12 16 23 3 0 1 1 4 Cincinnati Cyclones ECHL 5 1 1 2 0 – – – – – 2017–2018 Milwaukee Admirals AHL 75 19 17 36 45 – – – – – 2018–2019 Nashville Predators NHL 1 0 0 0 0 – – – – – Milwaukee Admirals AHL 73 24 23 47 24 5 4 1 5 9 2019–2020 Nashville Predators NHL 1 0 0 0 0 – – – – – Milwaukee Admirals AHL 60 14 9 23 25 – – – – – 2020–2021 Chicago Wolves AHL 28 11 7 18 36 – – – – – 2021–2022 Milwaukee Admirals AHL 31 7 5 12 14 – – – – – Syracuse Crunch AHL 40 10 16 26 10 5 4 2 6 0 7 kautta yhteensä AHL 362 89 89 178 177 16 8 4 12 13 == Lähteet == * === Viitteet === Luokka:Kanadalaiset jääkiekkoilijat Luokka:Boston Bruinsin pelaajat Luokka:Nashville Predatorsin varaamat pelaajat Luokka:Vuonna 1996 syntyneet Luokka:Elävät henkilöt
Roy Ikola

Roy Ikola (9. helmikuuta 1927 Eveleth, Minnesota, Yhdysvallat – 10. joulukuuta 2007 Sun City West, Arizona, Yhdysvallat) oli amerikansuomalainen jääkiekkomaalivahti, joka edusti urallaan Yhdysvaltoja. Ikola pelasi vuonna 1948 St. Moritzin olympialaisissa Yhdysvaltain Amatööriurheiluliiton AAU:n joukkueessa. Joukkue tosin edusti Yhdysvaltoja virallisesti vain avajaisissa. Toinen joukkue, eli USAHA:n joukkue oli epävirallisesti neljäs. Sijoitusta varjostivat epäilyt siitä, että joukkueessa oli ammattilaispelaajia, mikä ei ollut sallittua. Turnauksen alla pelaajat kiersivät kummassakin joukkueessa. Vuonna 1950 Ikola pelasi maalivahtina Colorado Collegen Tigers- jääkiekkojoukkueessa, kun se voitti National Collegiate Athletic Association NCAA:n yliopistojen jääkiekkomestaruuden. == Yksityiselämä == Roy Ikola syntyi John ja Sadie Nora Ikolan perheeseen. Hän liittyi laivastoon 18-vuotiaana ja pääsi pelaamaan Coloradon yliopistojoukkueeseen palattuaan takaisin siviiliin vuonna 1947. Roy Ikolan veli Willard Ikola oli myös menestynyt jääkiekkomaalivahti. He ovat tiettävästi ainoat olympialaisissa maalivahteina pelanneet veljekset. == Lähteet == Luokka:Amerikansuomalaiset henkilöt Luokka:Yhdysvaltalaiset jääkiekkomaalivahdit Luokka:Vuonna 1927 syntyneet Luokka:Vuonna 2007 kuolleet
Jack Rathbone

Jack Rathbone (s. 20. toukokuuta 1999 West Roxbury, Massachusetts) on yhdysvaltalainen jääkiekkoilija, joka edustaa NHL-joukkue Pittsburgh Penguinsin organisaatiota. Vancouver Canucks varasi hänet neljännellä kierroksella vuoden 2017 NHL:n varaustilaisuudessa. Pelipaikaltaan Rathbone on puolustaja. == Ura == Vancouver Canucks varasi Rathbonen vuoden 2017 NHL:n varaustilaisuudessa 95. pelaajana. Varauksen jälkeen Rathbone pelasi vuosina 2018-2020 Harvardin yliopiston jääkiekkojoukkueessa ennen kuin solmi heinäkuussa 2020 Canucksin kanssa kolmivuotisen tulokassopimuksen. Rathbone aloitti ammattilaisuransa Canucksin AHL-farmiseura Utica Cometsissa, jossa hän teki kahdeksassa ottelussa yhdeksän tehopistettä. Toukokuussa hän sai kutsun tekemään NHL-debyyttiään ottelussa Edmonton Oilersia vastaan. Jääaikaa Rathbonelle kertyi 12.04 minuuttia. Loppukauden aikana hän pelasi yhteensä kahdeksan NHL-ottelua tehden yhden maalin sekä kaksi syöttöpistettä. Lokakuussa 2023 Canucks kauppasi Rathbonen ja Karel Plasekin Pittsburgh Penguinsiin vaihdossa Ty Gloveriin ja Mark Friedmaniin. https://www.sportsnet.ca/nhl/article/canucks-trade-rathbone-plasek-to- penguins-for-friedman-glover/ == Tilastot == 2018–2019 Harvardin yliopisto NCAA 33 7 15 22 8 – – – – – 2019–2020 Harvardin yliopisto NCAA 28 7 24 31 16 – – – – – 2020–2021 Vancouver Canucks NHL 8 1 2 3 0 – – – – – Utica Comets AHL 9 2 7 9 2 – – – – – 2021–2022 Abbotsford Canucks AHL 39 10 30 40 15 2 0 1 1 0 Vancouver Canucks NHL 9 0 0 0 2 – – – – – 2022–2023 Abbotsford Canucks AHL 37 5 9 14 12 6 2 1 3 4 Vancouver Canucks NHL 11 1 1 2 2 – – – – – 3 kautta yhteensä AHL 84 17 46 63 29 8 2 2 4 4 3 kautta yhteensä NHL 28 2 3 5 4 – – – – – == Lähteet == * === Viitteet === Luokka:Pittsburgh Penguinsin pelaajat Luokka:Vancouver Canucksin varaamat pelaajat Luokka:Yhdysvaltalaiset jääkiekkoilijat Luokka:Vuonna 1999 syntyneet Luokka:Elävät henkilöt
Thomas Mustonen

Thomas "Tom" Mustonen (s. 19. tammikuuta 1937 Detroit, Michigan, Yhdysvallat) on amerikansuomalainen uransa lopettanut jääkiekkoilija, pelipaikaltaan hyökkääjä. Hän edusti urallaan Yhdysvaltoja vuoden 1963 maailmanmestaruuskilpailuissa. Hän oli joukkueensa toiseksi paras pistemies ja merkittävin Yhdysvaltain maajoukkueessa pelannut suomalaistaustainen 1920-luvulta 1960-luvun loppuun. Seuratasolla Mustonen edusti NCAA:n yliopistoliigassa pelaavaa Michigan State Spartansia. == Lähteet == Luokka:Amerikansuomalaiset henkilöt Luokka:Yhdysvaltalaiset jääkiekkoilijat Luokka:Vuonna 1937 syntyneet Luokka:Elävät henkilöt
Severi Vierelä

Severi Vierelä (s. 25. lokakuuta 2001) on suomalainen freestylehiihtäjä, joka kilpailee kumparelaskussa ja parikumpareissa. Hän edustaa Ruka Slalomia. Vierelä sijoittui nuorten MM-kilpailuissa kumparelaskussa viidenneksi ja parikumpareissa seitsemänneksi 2021. Pekingin talviolympialaisissa 2022 hän sijoittui kumparelaskussa 28:nneksi. Vierelä kilpaili maailmancupissa ensimmäisen kerran Rukalla joulukuussa 2018. Ensimmäiset maailmancupin pisteensä hän saavutti oltuaan 26:s Idre Fjällin kumparelaskussa joulukuussa 2020. Ensimmäisen maailmancupin palkintokorokepaikkansa hän saavutti oltuaan kolmas Bakurianin kumparelaskussa joulukuussa 2024. Vierelä on sijoittunut Euroopan cupin kilpailussa kerran toiseksi ja neljä kertaa kolmanneksi. == Lähteet == Luokka:Suomalaiset freestylehiihtäjät Luokka:Vuonna 2001 syntyneet Luokka:Elävät henkilöt
Janis Moser

Janis Jérôme Moser (s. 6. kesäkuuta 2000 Biel/Bienne) on sveitsiläinen jääkiekkoilija, joka edustaa NHL-seura Tampa Bay Lightningia. Arizona Coyotes varasi hänet toisella kierroksella vuoden 2021 varaustilaisuudessa. Pelipaikaltaan Moser on puolustaja. == Ura == === Seuraura === Moser on EHC Bielin kasvatti. Joukkueen junioripolun läpi käytyään hän debytoi seuran edustusjoukkueessa kaudella 2017-2018. Hänet valittiin jo 20-vuotiaana joukkueen kapteeniksi kaudelle 2020-2021. 48 runkosarjaottelussa hän teki tehot 9+21=30. Kauden päätteeksi Arizona Coyotes valitsi Moserin toisella kierroksella NHL:n varaustilaisuudessa. Moser teki Coyotesin kanssa kolmivuotisen tulokassopimuksen ja siirtyi joukkueeseen heti varausta seuranneeksi kaudeksi. Moser teki NHL-debyyttinsä 16. joulukuuta 2021 ottelussa New York Rangersia vastaan. Jääaikaa hänelle kertyi 18.56 minuuttia. Kesäkuussa 2024 Utah Hockey Club kauppasi Moserin, Conor Geekien, toisen kierroksen varausvuoron vuoden 2025 varaustilaisuudessa ja seitsemännen kierroksen varausvuoron vuoden 2024 varaustilaisuudessa Tampa Bay Lightningiin vaihdossa Mihail Sergatšoviin. https://www.nhl.com/news/topic/trade- coverage/mikhail-sergachev-traded-to-utah-from-tampa-bay-lightning Heinäkuussa 2024 Moser teki Lightningin kanssa kaksivuotisen ja yhteensä 6,75 miljoonan dollarin arvoisen sopimuksen. https://www.tsn.ca/nhl/tampa-bay-lightning- extend-defenceman-j-j-moser-on-two-year-deal-1.2147163 === Maajoukkueura === Moser edusti Sveitsiä useissa nuorten maaotteluissa. Ensimmäiset arvokisat hän pelasi vuoden 2018 alle 18-vuotiaiden maailmanmestaruuskilpailuissa. Kuudessa pelaamassaan ottelussa Moser jäi pisteittä. Vuonna 2019 Moser edusti Sveitsiä sekä alle 20-vuotiaiden että aikuisten maailmanmestaruuskilpailuissa. Vuonna 2020 Moser pelasi viimeisen kerran nuorten maailmanmestaruuskilpailuissa. Turnauksen viidessä ottelussa hänelle kertyi neljä syöttöpistettä. Vuonna 2021 Moser edusti toisen kerran aikuisten maajoukkuetta arvokisoissa. Maailmanmestaruuskilpailuissa hän teki turnauksen seitsemässä pelaamassaan ottelussa kaksi syöttöpistettä. == Tilastot == 2017–2018 EHC Biel NLA 2 0 1 1 0 – – – – – U18 6 0 0 0 2 2018–2019 EHC Biel NLA 43 0 7 7 20 12 0 2 2 6 U20 7 0 2 2 2 MM 3 0 0 0 0 2019–2020 EHC Biel NLA 40 2 7 9 10 – – – – – U20 5 0 4 4 2 2020–2021 EHC Biel NLA 48 9 21 30 10 2 0 0 0 0 MM 7 0 2 2 2 2021–2022 Arizona Coyotes NHL 43 4 11 15 16 – – – – – MM 8 1 3 4 2 Tucson Roadrunners AHL 18 5 7 12 11 – – – – – 2022–2023 Arizona Coyotes NHL 82 7 24 31 35 – – – – – MM 7 1 1 2 4 2023–2024 Arizona Coyotes NHL 80 5 21 26 35 – – – – – 4 kautta yhteensä NLA 133 11 36 47 40 14 0 2 2 6 3 kautta yhteensä NHL 205 16 56 72 86 – – – – – == Lähteet == * === Viitteet === Luokka:Tampa Bay Lightningin pelaajat Luokka:Arizona Coyotesin varaamat pelaajat Luokka:Sveitsiläiset jääkiekkoilijat Luokka:Vuonna 2000 syntyneet Luokka:Elävät henkilöt
Wayne Wirkkula

Wayne Wirkkula (s. 1939) on uransa lopettanut amerikansuomalainen jääkiekkoilija, joka oli kotoisin Minnesotasta. Hän teki pitkän uran amatöörimestarijoukkue Waterloo Black Hawksissa. Joukkue edusti vuosien 1968–1969 vaihteessa Yhdysvaltoja sen maajoukkueena, kun maa valmistautui Tukholman maailmanmestaruuskisoihin. Joukkue kuitenkin epäonnistui maaottelukiertueellaan. Tästä johtuen Yhdysvallat kokosi nopeasti uuden joukkueen wisconsinilaisesta Greenbay Bobcatsista ennen Tukholman maailmanmestaruusturnausta. == Lähteet == Luokka:Amerikansuomalaiset henkilöt Luokka:Yhdysvaltalaiset jääkiekkoilijat Luokka:Vuonna 1939 syntyneet Luokka:Elävät henkilöt
The Cuphead Show

The Cuphead Show on vuonna 2022 alkanut animaatiosarja. Sarja perustuu vuoden 2017 videopeliin Cuphead. Sarjan ensimmäinen kausi ilmestyi 18. helmikuuta 2022. Toinen kausi ilmestyi 19. elokuuta 2022. Kolmas kausi ilmestyi 18. marraskuuta 2022. == Juoni == The Cuphead Show sijoittuu 1930-luvun Inkwell Islesiin, jossa Cuphead ja Mugman, antropomorfiset kuppiveljekset seikkailevat. He asuvat isoisänsä Isopannun kanssa teekannun muotoisessa mökissä. Veljesten seikkailut keskittyvät usein heidän ympärilleen yrittäessään löytää tiensä ulos erilaisista ongelmista, tapaamalla toisinaan videopelistä peräisin olevia hahmoja ja olemaan vuorovaikutuksessa heidän kanssaan. Vaikka sarja on pääosin episodinen, yksi toistuva juoni on se että Piru jahtaa Cupheadin sielua, koska hän uskoo sen olevan oikeutetusti hänen sen jälkeen, kun Cuphead hävisi sielunsa tivolipelissä nimeltä "Sielupallo". == Ääninäyttelijät == Alkuperäinen näyttelijä Suomalainen näyttelijä Rooli Tru Valentino Tuomas Uusitalo Cuphead Frank Todaro Juha Varis Mugman Joe Hanna Antti Pääkkönen Isopannu (Elder Kettle) Luke Millington Drake Kris Gummerus (jaksot 1-26) Timo Oiva (kausi 3) Piru Cosmo Segurson Kris Gummerus Chauncey Sasu Moilanen Kamara (Porkrind) Joe Hanna Sal Spudder Wayne Brady Lauri Mikkola Kuningas Noppa (King Dice) Grey DeLisle Anna Asunta Neiti Malja (Ms. Chalice) Chris Wylde Juhani Rajalin Kurnu (Ribby) Gary Anthony Williams Quadratus Rick Zieff Markus Bäckman Raakku (Croaks) Dave Wasson Peter Kanerva Kätyri Jim Conroy Ollie Bulb Andrew Morgado Antti Pääkkönen (kausi 1) Juhani Rajalin (kausi 2-3) Tiukkis (Stickler) Jason Vande Brake Sasu Moilanen Kapteeni Suolaparta (Brineybeard) Fred Tatasciore Joulupukki Zoë Moss Anna Asunta Paronitar Von Bon Bon Keith Ferguson Antti Pääkkönen (kausi 1) Kulhokundi (Bowlboy) Mick Wingert Markus Bäckman Ludwig Dave Wasson Cosmo Segurson Cristina Milizia Frank Todaro Grey DeLisle Keith Ferguson Tru Valentino Jim Conroy Candi Milo Andrew Morgado Gary Anthony Williams Adam Paloian Markus Bäckman Juhani Rajalin Peter Kanerva Sasu Moilanen Katja Aakkula Anna Asunta Antti Pääkkönen Kris Gummerus Elisa Espinosa Nella Lindroth Lauri Mikkola sivuäänet ==Lähteet== Luokka:2020-luvun yhdysvaltalaiset animaatiosarjat Luokka:Netflix-alkuperäissarjat Luokka:Videopeleihin perustuvat televisiosarjat
Teollisuusmatkailu

Teollisuusmatkailunähtävyydet, kulttuuri- ja perintökohdematkailua, yritysvierailut teollisuuslaitoksissa, museoissa, koneita, laitteita, työntekijöiden asuntoja sekä kylien ja kaupunkien historiaa. Teollisuusmatkailun ekosysteemi muodostuu yrityksistä, niiden henkilöstöstä sekä omistajista, asiakkaista, yhteistyökumppaneista, rahoittajista ja viranomaisista. Luokka:Matkailu
Pilvimassimarja

Pilvimassimarja (Apodytes dimidiata) on massimarjojen (Apodytes) sukuun kuuluva kasvilaji. Se on ainavihanta pensas tai puu, joka voi kasvaa 20 metriä korkeaksi, mutta jää tavallisesti matalammaksi. Pilvimassimarja kasvaa metsissä sekä pensastomailla trooppisessa ja subtrooppisessa Afrikassa sekä kaakkoisessa Aasiassa Intiasta ja Etelä-Kiinasta Myanmariin, Malesiaan ja edelleen Filippiineille ulottuvalla alueella. Eteläisessä Kiinassa lajia tavataan 500–1900 metrin korkeudella merenpinnasta. Afrikassa lajia tavataan laajalti pensastomailla, vuoristoniityillä sekä leimupuiden ja mnondopuiden muodostamien metsien reunoilla. Pilvimassimarjaa kaadetaan usein luonnosta siitä saatavan hyvälaatuisen puutavaran vuoksi. Lajin puuaines on valkeaa sekä kestävää ja sitä käytetään muun muassa kärryjen pyöriin sekä talojen ylelliseen sisärakentamiseen. == Lähteet == * Useful Tropical Plants: Apodytes dimidiata === Viitteet === == Aiheesta muualla == * Laji.fi: Pilvimassimarja (Apodytes dimidiata) * JSTOR Global Plants: Apodytes dimidiata * Global Biodiversity Information Facility (GBIF): Apodytes dimidiata * Flora of China: Apodytes dimidiata Luokka:Metteniusales
Intian alle 20-vuotiaiden jääkiekkomaajoukkue

Intian alle 20-vuotiaiden jääkiekkomaajoukkue edustaa Intiaa alle 20-vuotiaiden jääkiekkomaaotteluissa. Vuonna 2018 joukkue sijoittui Kansainvälisen jääkiekkoliiton IIHF:n järjestämässä Challenge Cup of Asian alle 20-vuotiaiden turnauksessa 5. sijalle eli viimeiseksi. Joukkue hävisi kaikki ottelunsa, jokaisen vähintään kuudella maalilla. Vuonna 2022 joukkue päätyi Aasian ja Oseanian -mestaruuskisoissa viimeiselle sijalle hävittyään sijoitusottelun 7. sijasta Indonesialle. Intian joukkueen päävalmentaja on Mushtaque Giri. == Lähteet == Luokka:Nuorten jääkiekkomaajoukkueet
Lords of Chaos (elokuva)

Lords of Chaos on vuonna 2018 ensi-iltansa saanut kansainvälisesti tuotettu kauhudraamaelokuva, jonka on ohjannut Jonas Åkerlund. Se perustuu vuoden 1998 samannimiseen kirjaan, ja kertoo black metalin toisesta aallosta Mayhem- yhtyeen jäsenen, Euronymouksen, näkökulmasta. Elokuvan pääosia esittävät Rory Culkin, Emory Cohen, Jack Kilmer ja Sky Ferreira. Lords of Chaos sai maailmanensi-iltansa Sundancen elokuvajuhlilla 23. tammikuuta 2018. Se sai positiivisen vastaanoton kriitikoilta, mutta ristiriitaisen vastaanoton yleisöltä ja metalliyhteisöltä. == Näyttelijät == == Aiheesta muualla == * Luokka:Vuoden 2018 yhdysvaltalaiset elokuvat Luokka:Vuoden 2018 ruotsalaiset elokuvat Luokka:Vuoden 2018 brittiläiset elokuvat Luokka:Yhdysvaltalaiset kauhuelokuvat Luokka:Brittiläiset kauhuelokuvat Luokka:Ruotsalaiset kauhuelokuvat Luokka:Tietokirjoihin perustuvat elokuvat Luokka:Elokuvat uskonnoista Luokka:Tositapahtumiin perustuvat elokuvat Luokka:Black metalin historia
Music for Psychedelic Therapy

__NOTOC__ Music for Psychedelic Therapy on englantilaisen elektronista musiikkia tuottavan muusikko Jon Hopkinsin kuudes studioalbumi, jonka julkaisi Domino Records 12. marraskuuta 2021. == Kappaleet == # # # # # # # # # == Arvostelut == * Soundi: Levyarvio: Tunnin trippi luonnon ja elektronisen äänen rajamaille – Jon Hopkins antaa avaimet eskapismiin Viitattu 3.2.2022. == Lähteet == Luokka:Vuoden 2021 albumit Luokka:Brittiläiset elektronisen musiikin albumit
Ei tietä kotiin

Ei tietä kotiin on Markku Heikkisen ohjaama ja käsikirjoittama suomalainen dokumenttielokuva vuodelta 2018. Elokuva on henkilödokumentti Kongon demokraattisesta tasavallasta Suomeen pakolaisena tulleesta Charles Nyakarashista. Charles matkustaa Suomesta Ruandaan, haaveenaan perustaa koulu Kongon Masisiin. Samalla hän kirjoittaa lapselleen Nadinelle kirjettä, jossa kertoo perheensä historiasta sekä pakolaisuudestaan. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
G. J. Ramstedtin maailma

G. J. Ramstedtin maailma on Niklas Kullströmin ja Martti Kaartisen ohjaama suomalainen dokumenttielokuva vuodelta 2018. Elokuva on henkilödokumentti suomalaisesta tutkimusmatkailijasta, kielitieteilijästä ja diplomaatista G. J. Ramstedtista. == Lähteet == Luokka:Vuoden 2018 suomalaiset elokuvat Luokka:Suomalaiset dokumenttielokuvat
Joiun voima

Joiun voima on Paul-Anders Simman ohjaama ja käsikirjoittama suomalainen dokumenttielokuva vuodelta 2018. Elokuva käsittelee saamelaisten kulttuuria sekä Saanatunturin alueelle kaavailtua kansallispuistoa. Elokuvassa saamelaiskulttuuria tuodaan esille myös joikutaiteilija Ingá-Máret Gaup-Juuson taiteen kautta. == Lähteet == == Aiheesta muualla == * Luokka:Saamelaiset dokumenttielokuvat Luokka:Vuoden 2018 saamelaiset elokuvat Luokka:Vuoden 2018 dokumenttielokuvat Luokka:Saamelaiset monikieliset elokuvat Luokka:Vuoden 2018 suomalaiset elokuvat Luokka:Suomalaiset dokumenttielokuvat
Indonesian alle 20-vuotiaiden jääkiekkomaajoukkue

Indonesian alle 20-vuotiaiden jääkiekkomaajoukkue edustaa Indonesiaa alle 20-vuotiaiden jääkiekkomaaotteluissa. Joukkue on osallistunut Kansainvälisen jääkiekkoliiton IIHF:n järjestämään Challenge Cup of Asian alle 20-vuotiaiden 1. divisioonan turnaukseen vuonna 2019, jossa se sijoittui pronssille. Joukkueen oli määrä osallistua samaan turnaukseen jälleen 1. divisioonassa vuonna 2020, mutta turnaus peruttiin koronaviruspandemian vuoksi. Vuonna 2022 maa osallistui Aasian ja Oseanian -mestaruuskisoihin ja voitti sijoitusottelun 7. sijasta Intiaa vastaan. Joukkueen valmentaja on kanadalainen Shawn Berg. == Lähteet == Luokka: Nuorten jääkiekkomaajoukkueet Luokka:Indonesian urheilu
Amastris

Amastris () tai Amestris () voi viitata seuraaviin: * Amastris (500–400-luku eaa.), Persian kuningatar, Kserkses I:n vaimo * Amastris (k. 284 eaa.), Persian prinsessa, Herakleian tyranni * Amastris, antiikin aikainen kaupunki Paflagoniassa * Amastris, Artakserkses II:n tytär * Amastris, Dareios II:n tytär
Farbelos

Farbelos (, ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Myöskään Farbeloksen historiasta ei tiedetä juuri mitään. Se on luetteloitu nykytutkimuksessa polisten eli itsenäisten kaupunkivaltioiden joukkoon, koska se kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa useita kertoja vuosina 454/453–433/432 eaa. sekä vielä vuonna 422/421 eaa. Kaupungin kansalaisesta käytettiin etnonyymiä Farbelios (). == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Fegontioi

Fegontioi () oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Myöskään Fegontioin historiasta ei tiedetä juuri mitään. Kaupunki on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että se kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa useita kertoja vuosina 451/450–433/432 eaa. Kaupungin kansalaisesta käytettiin etnonyymejä Fegetios (), Fegentios () ja Fegontios (). Kaupungin nimi ei esiinny antiikin lähteissä sellaisenaan, vaan se on johdettu tutkimuksessa etnonyymistä. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Kampsa

Kampsa (, ) eli Kapsa (, ) oli antiikin aikainen kaupunki ja kaupunkivaltio (polis) Krusiksessa Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta. Kampsan mainitsevat Herodotos ja Stefanos Byzantionlainen.Herodotos: Historiateos 7.123; Stefanos Byzantionlainen: Ethnika 370.19. Kaupungin historiasta ei tiedetä juuri mitään. Se saattoi lyödä omaa hopearahaa jo arkaaisen kauden lopulla joskus ennen vuotta 480 eaa., mikäli tulkitaan, että seudulta peräisin olevat rahat, joissa esiintyvät kirjaimet , ovat sen lyömiä. Joskus Kampsa on tulkittu nimen perusteella samaksi kaupungiksi kuin Skapsaioi, joka esiintyy Deloksen meriliiton verotusluetteloissa. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Kithas

Kithas (, ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Se sijoitetaan nykyisen Néa Propontídan kunnan alueelle lähelle nykyistä Lákkoman kylää. Kithaksen historiasta ei tiedetä juuri mitään. Se on saattanut olla alkuperältään bottiaialaisten kaupunki. Kithas on luetteloitu nykytutkimuksessa polisten eli itsenäisten kaupunkivaltioiden joukkoon, koska se kuului klassisella kaudella 400-luvulla eaa. Ateenan johtamaan Deloksen meriliittoon, ja esiintyy liiton verotusluetteloissa vuosina 434/433 ja 425/424 eaa. Joskus Kithas on tulkittu nimen perusteella samaksi kaupungiksi kuin Skithai, joka tunnetaan vielä huonommin, mutta jolta on säilynyt rahoja. == Lähteet == Luokka:Antiikin Kreikan kaupungit Chalkidikílla Luokka:Néa Propontída Luokka:Traakian kaupungit
Kombreia

Kombreia (, myös ; ) oli antiikin aikainen kaupunki ja kaupunkivaltio (polis) Krusiksessa Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta. Myöskään Kombreian historiasta ei tiedetä juuri mitään. Sen mainitsee vain Herodotos, joka sanoo kaupungin luovuttaneen joukkoja Kserkseelle persialaissotien aikaan vuonna 480 eaa.Herodotos: Historiateos 7.123. Sen lisäksi kaupungin kansalaisesta käytetty etnonyymi Kombreatēs () tunnetaan eräästä piirtokirjoituksesta. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Kromna

Kromna (, ) oli antiikin aikainen kaupunki ja kaupunkivaltio (polis) Paflagoniassa Vähässä-Aasiassa nykyisen Turkin alueella. Se sijaitsi nykyisen Bartınin maakunnan Hisarköyn kylän tienoilla. == Maantiede == Kromnan kaupunki sijaitsi Vähän-Aasian pohjoisrannikolla Pontoksen eli Mustanmeren etelärannalla. Siitä noin 60 stadioninmittaa länteen sijaitsi Erythinoi, ja jonkin verran kauempana samassa suunnassa myöhemmin perustettu Amastris. Kromnasta 90 stadionia itään sijaitsi Kytoros. Kromnan kaupunkivaltion hallussa olleen alueen kokoa ei tunneta. == Historia == Kromna oli miletoslaisten perustama kaupunki. Varhaisin maininta siitä on Homeroksen Iliaassa.Homeros: Ilias 2.855. Kaupungin kansalaisesta käytettiin etnonyymejä Krōmnitēs (), Krōmnaīos () ja Krōmnaieus (). Kromna löi omaa hopea- ja pronssirahaa klassisen kauden jälkimmäiseltä puoliskolta 300-luvulta eaa. lähtien. Herakleian tyranni Amastris yhdisti Kromnan synoikismoksessa uudeksi Amastriin kaupungiksi hellenistisen kauden alkupuolella noin vuonna 300–290 eaa. yhdessä läheisten Kytoroksen, Sesamoksen ja Tieionin eli Tioksen kaupunkien kanssa. == Lähteet == Luokka:Paflagonian kaupungit Luokka:Bartınin maakunta
Lete

Lete ( tai , Lētē) oli antiikin aikainen kaupunki ja kaupunkivaltio (polis) Mygdoniassa nykyisen Kreikan alueella. Se sijaitsi nykyisen Oraiókastron kunnan alueella lähellä nykyistä Dervéniä. == Maantiede == Lete sijaitsi noin 11 kilometriä pohjoiseen nykyisestä Thessalonikista. Se oli rakennettu lähelle solaa, joka oli ainoa luonnollinen kulkutie Thermainlahden pohjukan tasangoilta Bolbe-järven alueelle. Samasta solasta nykyinen paikka on saanut nimen Dervéni, mikä on peräisin turkin kielen solaa tarkoittavasta sanasta. == Historia == Lete sai Stefanos Byzantionlaisen mukaan nimensä siellä olleesta Letolle omistetusta temppelistä. Kaupungin historiasta tiedetään vain vähän. Lete löi omaa babylonialaisen standardin mukaista hopearahaa arkaaisen kauden lopulla noin vuosina 530–480 eaa. Makedonian valtakunnan osaksi kaupunki on tullut aikaisintaan klassisen kauden alussa vuoden 480 eaa. jälkeen. Klassisen kauden lopulla leteläisiä tiedetään olleen Aleksanteri Suuren ratsuväessä. Lete on luetteloitu nykytutkimuksessa arkaaisen ja klassisen kauden polisten eli itsenäisten kaupunkivaltioiden joukkoon sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Tärkein tähän viittaava seikka on rahan lyöminen. Erään noin vuodelle 119 eaa. ajoitetun piirtokirjoituksen mukaan kaupungilla oli tuohon aikaan oma neuvosto ja kansankokous. Kaupungin väestö koostui osaksi kreikkalaisista ja osaksi seudun paikallisesta ei-kreikkalaisesta väestöstä eli barbaareista. Kaupungin kansalaisesta käytettiin etnonyymiä Lētaīos (). == Rakennukset ja löydökset == Leten paikalta on tehty raunio- ja muita löytöjä. Edellä mainittu politiikkaa käsittelevä piirtokirjoitus mainitsee Leten nimen, mikä on mahdollistanut kaupungin paikallistamisen. Eräs löytö ovat Demeterille ja Korelle omistetun temppelin rauniot, joista on löydetty reliefejä ja piirtokirjoituksia. Muutoin merkittävimmät löydöt kaupungin paikalta ovat hautoja. Löydettyjä hautausmaita on kaksi; toisen löydöt ajoittuvat 300-luvulle eaa. ja toisen 300–200-luvuille eaa. 15\. tammikuuta 1962 löydettiin kuusi koskematonta hautaa, joista löytyi paljon pronssi- ja hopeaesineitä, keraamisia, lasisia ja alabasterisia astioita sekä aseita, koruja, rahoja ja muita esineitä. Tunnetuimpia löytöjä ovat niin kutsuttu Dervénin krateeri, pronssinen krateeri, jonka koristelu liittyy Dionysoksen kulttiin, sekä hautaroviosta löydetty niin kutsuttu Dervénin papyrus, jonka teksti käsittelee orfilaista theogoniaa. Se on ainoa Kreikasta löydetty papyrus ja voi olla myös yksi vanhimmista tunnetuista, sillä se ajoitetaan 300-luvun eaa. puoliväliin. Dervénistä tehdyt löydöt ovat esillä Thessalonikin arkeologisessa museossa. == Lähteet == Luokka:Antiikin Makedonian kaupungit Luokka:Arkeologiset kohteet Kreikassa Luokka:Oraiókastro
Lipaksos

Lipaksos (, ) oli antiikin aikainen kaupunki ja kaupunkivaltio (polis) Krusiksessa Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta. Myöskään Lipaksoksen historiasta ei tiedetä juuri mitään. Sen mainitsevat vain Herodotos sekä Hekataios, jota Stefanos Byzantionlainen lainaa. Herodotos sanoo kaupungin luovuttaneen joukkoja Kserkseelle persialaissotien aikaan vuonna 480 eaa.Herodotos: Historiateos 7.123; Hekataios, fr. 149, teoksessa Stefanos Byzantionlainen: Ethnika 418.7. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Milkoros

Milkoros (; ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Se saattoi sijaita Khalkidiken alueella, joka ei antiikin aikana kattanut koko niemimaata, mutta sen tarkempaa sijaintia ei tunneta. Myöskään Milkoroksen historiasta ei tiedetä paljoakaan. Se on luetteloitu nykytutkimuksessa polisten eli itsenäisten kaupunkivaltioiden joukkoon, koska se kuului klassisella kaudella Ateenan johtamaan Deloksen meriliittoon, ja esiintyy liiton verotusluetteloissa vuosina 435/434–433/432 eaa. Kaupungin kansalaisesta käytettiin etnonyymejä Milkorios () ja Miltorios (). == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Osbaioi

Osbaioi () oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Sitä on yritetty sijoittaa sekä niemimaan luoteis- että kaaksoisosaan. Myöskään Osbaioin historiasta ei tiedetä mitään. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Kaupungin kansalaisesta käytettiin etnonyymiä Osbaios (). Kaupungin nimi ei esiinny sellaisenaan missään antiikin aikaisessa lähteessä, vaan se on johdettu tutkimuksessa etnonyymistä, joka tunnetaan piirtokirjoituslähteistä. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Othoros

Othoros (, ) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Myöskään Othoroksen historiasta ei tiedetä juuri mitään. Se on luetteloitu nykytutkimuksessa polisten eli itsenäisten kaupunkivaltioiden joukkoon, koska se kuului klassisella kaudella 400-luvulla eaa. Ateenan johtamaan Deloksen meriliittoon, ja esiintyy liiton verotusluetteloissa useita kertoja vuosina 448/447–434/433 eaa. sekä vielä vuonna 422/421 eaa. Kaupungin kansalaisesta käytettiin etnonyymiä Othorios (). == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Polikhnitai (Khalkidike)

Polikhnitai () oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, mutta se vaikuttaa sijainneen lähellä Stolosta, ja se on sijoitettu alustavasti nykyisen Polýgyroksen kunnan Smíxin kylän tienoille. Myöskään Polikhnitain historiasta ei tiedetä juuri mitään. Se on luetteloitu nykytutkimuksessa polikseksi eli itsenäiseksi kaupunkivaltioksi sillä perusteella, että se kuului klassisella kaudella 400-luvulla eaa. Ateenan johtamaan Deloksen meriliittoon, ja esiintyy liiton verotusluetteloissa vuosina 454/453 ja 453/452 eaa. Kaupungin kansalaisesta käytettiin etnonyymiä Polikhnitēs (). Kaupungin nimi ei esiinny antiikin lähteissä sellaisenaan, vaan se on johdettu tutkimuksessa etnonyymistä. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit
Kuwaitin alle 20-vuotiaiden jääkiekkomaajoukkue

Kuwaitin alle 20-vuotiaiden jääkiekkomaajoukkue edustaa Kuwaitia alle 20-vuotiaiden kansainvälisissä jääkiekko-otteluissa. Vuonna 2019 joukkue osallistui Kansainvälisen jääkiekkoliiton IIHF:n järjestämään Challenge Cup of Asian alle 20-vuotiaiden 1. divisioonan turnaukseen, jossa joukkue sijoittui 4. sijalle, eli viimeiseksi. Tuolloin joukkueen päävalmentajana toimi Kamil Vavra. == Lähteet == Luokka:Nuorten jääkiekkomaajoukkueet Alle 20-vuotiaiden jääkiekkomaajoukkue
Posideion (Khalkidike)

Posideion () tai Poseideion () oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä, sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla. Kaupunkia on yritetty nimen perusteella sijoittaa kahdelle niemelle nykyisellä Chalkidikílla. Ensimmäinen paikka on Mendestä länteen sijainnut nykyinen Poseídin niemi, jolla sijaitsi Poseidonin pyhäkkö. Toinen on niemi, joka sijaitsi 20 kilometriä pohjoiseen Akanthoksesta lähellä Stageiraa.Herodotos: Historiateos 7.115. Myöskään Posideionin historiasta ei tiedetä juuri mitään. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Luettelointi perustuu siihen, että kaupungin nimi esiintyy Deloksen meriliiton verotusluetteloissa vuonna 422/421 eaa., joten se on saattanut kuulua tuolloin Ateenan johtamaan Deloksen meriliittoon, tai ainakin ateenalaiset ovat vaatineet siltä tästä veroa. == Lähteet == Luokka:Antiikin Kreikan kaupungit Chalkidikílla Luokka:Traakian kaupungit